مریم الزمانی

مریم الزمانی بیگم صاحبہ (دیگر نام: رکماوتی صاحبہ، راج کماری ہیرا کنواری اور ہرکھا بائی) ایک راجپوت شہزادی تھیں جو مغل بادشاہ جلال الدین محمد اکبر سے شادی کے بعد ملکہ ہندوستان بنیں۔ وہ جے پور کی راجپوت ریاست آمیر کے راجا بھارمل کی سب سے بڑی صاحبزادی تھیں۔ آپ کے بطن سے ولی عہد و ہندوستان کے اگلے بادشاہ نور الدین جہانگیر پیدا ہوئے۔ ان کا جودھا بائی نام خود ساختہ ہے اور مورخین کے نزدیک ’اکبر کی جودھا بائی نامی کوئی بیوی نہیں تھی۔‘

 زندگی 
آپ یکم اکتوبر 1542ء کو پیدا ہوئیں اور 6 فروری 1562ء کو تقریباً 20 سال کی عمر میں آپ کی شادی اکبر سے ہوئی۔ راجستھان کے آخری آزاد راجا مالدیو کی جانب سے چھوٹے بیٹے کو ولی عہد بنانے کے فیصلے پر حقیقی جانشیں بھیرمل نے اکبر کی مدد سے اپنا حق حاصل کیا اور پھر اپنی بیٹی مغل بادشاہ سے بیاہ دی۔ آپ اکبر کی تیسری اہلیہ تھیں۔ اس سے قبل اکبر بے اولاد رقیہ بیگم سے پہلی اور اپنے جرنیل بیرم خان کی بیوہ سلیمہ سلطان سے عقد کر چکے تھے۔ شادی کے بعد ہیرا کنواری کو مریم الزمانی کا خطاب دیا گیا۔

 مریم زمانی مسجد 

آپ کے اعزاز میں آپ کے بیٹے نور الدین جہانگیر نے شہر لاہور میں ایک مسجد بھی تعمیر کی جو مریم الزمانی بیگم شاہی مسجد کہلاتی ہے اور آج بھی موجود ہے۔

 جودھا بائی نام 
تصغیر|300px|فتح پور سیکری میں مریم زمانی کا محل

یہ بات غلط طور پر پھیلی ہوئی ہے کہ اکبر کی راجپوت بیوی اور جہانگیر کی ماں "جودھا بائی" کے طور پر مشہور تھی۔ جودھا بائی کے ذکر سے جہانگیر کی آپ بیتی "تزک جہانگیری " اور اکبر کی لکھوائی گئی خود نوشت "اکبرنامہ" بھی اس سے خالی ہے۔

علی گڑھ مسلم جامعہ کی تاریخ دان پروفیسر شیریں موسوی کہتی ہیں کہ "جودھا بائی" کا نام پہلی بار 18 ویں اور 19 ویں صدی کی تاریخی تصانیف میں ملتا ہے۔ پٹنہ کے خدا بخش کتب خانے کے ڈائریکٹر و مؤرخ امتیاز احمد کے مطابق اکبر کی بیوی کے لیے "جودھا" کا نام پہلی بار لیفٹیننٹ کرنل جیمز ٹوڈ نے اپنی کتاب Annals and Antiquities of Rajasthan میں استعمال کیا۔

الہ آباد وسطی جامعہ کے پروفیسر این آر فاروقی کے مطابق جودھا بائی اکبر کی راجپوت ملکہ کا نام نہیں تھا؛ بلکہ یہ جہانگیر کی راجپوت بیوی مانمتی جودھپوری کو کہا جاتا تھا جس کا اصل نام جگت گوسائیں تھا۔

 انتقال 
مریم زمانی کا انتقال 1622ء میں ہوا اور آپ کو آگرہ میں پہلے سے بنائے گئے مزار میں مسلم عقائد کے تحت دفن کیا گیا۔

 حوالہ جات 

زمرہ:اکبر
زمرہ:اکبر کی بیویاں
زمرہ:بھارتی اشرافیہ
زمرہ:حکمران
زمرہ:خواتین
زمرہ:راجپوت
زمرہ:سترہویں صدی کی خواتین
زمرہ:سترہویں صدی کی مغلیہ سلطنت کی شخصیات
زمرہ:سترہویں صدی کی ہندوستانی شخصیات
زمرہ:سترہویں صدی میں ہندوستانی خواتین
زمرہ:سلطنت مغلیہ
زمرہ:سولہویں صدی کی خواتین
زمرہ:سولہویں صدی کی کاروباری شخصیات
زمرہ:سولہویں صدی کی ہندوستانی خواتین
زمرہ:سولہویں صدی کی ہندوستانی شخصیات
زمرہ:ضلع جے پور کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:مغل اشرافیہ
زمرہ:مغل ملکائیں
زمرہ:مغلیہ سلطنت کی خواتین
زمرہ:ملکہ مائیں
زمرہ:ویکی ڈیٹا سے مختلف مختصر وضاحت
زمرہ:ہندوستانی بادشاہی
زمرہ:ہندوستانی خاتون شاہی اقتدار
زمرہ:ہندوستانی شہزادیاں
زمرہ:ہندوستانی ملکائیں
زمرہ:ہندوستانی ہمسر ملکائیں
زمرہ:1542ء کی پیدائشیں
زمرہ:1622ء کی وفیات
زمرہ:1623ء کی وفیات

زمرہ:1540ء کی دہائی کی پیدائشیں
زمرہ:مریم الزمانی